Title: พระราชกฤษฎีกา กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ ในท้องที่แขวงแสนแสบ เขตมีนบุรี แขวงลำผักชี เขตหนองจอก และแขวงลำปลาทิว แขวงคลองสามประเวศ แขวงทับยาว เขตลาดกระบัง กรุงเทพมหานคร พ.ศ. 2523

พระราชกฤษฎีกา

พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงแสนแสบ
เขตมีนบุรี แขวงลำผักชี
เขตหนองจอก และแขวงลำปลาทิว
แขวงคลองสามประเวศ
แขวงทับยาว เขตลาดกระบัง
กรุงเทพมหานคร
พ.ศ. ๒๕๒๓

ภูมิพลอดุลยเดช ป.ร.
ให้ไว้ ณ วันที่ ๑๖ กรกฎาคม
พ.ศ. ๒๕๒๓
เป็นปีที่ ๓๕
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงแสนแสบ เขตมีนบุรี แขวงลำผักชี เขตหนองจอก และแขวงลำปลาทิว
แขวงคลองสามประเวศ แขวงทับยาว เขตลาดกระบัง กรุงเทพมหานคร
เพื่อพัฒนาและดำรงรักษาบริเวณท้องที่ดังกล่าวเพื่อประโยชน์แก่การผังเมือง

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง พ.ศ.
๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ 
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะ
ในท้องที่แขวงแสนแสบ เขตมีนบุรี แขวงลำผักชี
เขตหนองจอก
และแขวงลำปลาทิว แขวงคลองสามประเวศ แขวงทับยาว เขตลาดกระบัง กรุงเทพมหานคร พ.ศ.
๒๕๒๓

มาตรา ๒[๑] 
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓ 
พระราชกฤษฎีกานี้ให้มีอายุห้าปี

มาตรา ๔ 
ให้ผู้ว่าราชการกรุงเทพมหานครเป็นเจ้าพนักงานการผังตามพระราชกฤษฎีกานี้

มาตรา ๕ 
เขตที่ดินที่จะทำการสำรวจเพื่อการวางและจัดทำผังเมืองเฉพาะตามพระราชกฤษฎีกานี้
อยู่ในท้องที่แขวงแสนแสบ เขตมีนบุรี แขวงลำผักชี เขตหนองจอก และแขวงลำปลาทิว
แขวงคลองสามประเวศ แขวงทับยาว เขตลาดกระบัง กรุงเทพมหานคร ภายในแนวเขตตามแผนที่ท้ายพระราชกฤษฎีกานี้

มาตรา ๖ 
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
พลเอก ป.  ติณสูลานนท์
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะในท้องที่แขวงแสนแสบ
เขตมีนบุรี แขวงลำผักชี เขตหนองจอก และแขวงลำปลาทิว แขวงคลองสามประเวศ แขวงทับยาว
เขตลาดกระบัง กรุงเทพมหานคร พ.ศ. ๒๕๒๓

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาพื้นที่แขวงแสนแสบ เขตมีนบุรี แขวงลำผักชี
เขตหนองจอก และแขวงลำปลาทิว แขวงคลองสามประเวศ แขวงทับยาว เขตลาดกระบัง
กรุงเทพมหานคร
จึงเป็นการสมควรที่จะวางและจัดทำผังเมืองเฉพาะเพื่อพัฒนาและดำรงรักษาบริเวณท้องที่ดังกล่าว
เพื่อประโยชน์แก่การผังเมือง ดังนั้น เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว
จึงจำเป็นต้องตราพระราชกฤษฎีกานี้

สุกัญญา/พิมพ์
๑๗ กรกฎาคม ๒๕๔๙
สุนันทา/ฐิติพงษ์/ตรวจ
A+B
๙ สิงหาคม ๒๕๔๙

วิภา/ปรับปรุง
๓ สิงหาคม ๒๕๕๘

[๑] ราชกิจจานุเบกษา เล่ม ๙๗/ตอนที่ ๑๑๓/ฉบับพิเศษ หน้า
๑๓/๒๕ กรกฎาคม ๒๕๒๓